**O B R A Z L O Ž E NJ E**

Programom rada Vlade Crne Gore za IV kvartal 2020. godine, predviđeno je donošenje Strategije o migracijama i reintegraciji povratnika u Crnoj Gori, za period 2021-2025. godine, s Akcionim planom za 2021. i 2022. godinu.

Takođe, u Programu pristupanja Crne Gore Evropskoj uniji 2018. – 2020. godine, za Pregovaračko poglavlje 24 - Pravda, sloboda i bezbjednost, kao jedna od obaveza iz oblasti migracija i readmisije predviđeno je donošenje Strategije o migracijama i reintegraciji povratnika u Crnoj Gori, za period 2021-2025. godine.

S tim u vezi, pristupilo se izradi ovog dokumenta na način što je prije svega Međuresorska radna grupa, u kojoj su, pored predstavnika Ministarstva unutrašnjih poslova, i predstavnici: Ministarstva rada i socijalnog staranja, Ministarstva vanjskih poslova, Ministarstva prosvjete, Ministarstva zdravlja, Uprave policije, Uprave za inspekcijske poslove, Poreske uprave, Zavoda za zapošljavanje Crne Gore, Zajednice opština Crne Gore, Crvenog krsta Crne Gore, Visokog komesarijata Ujedinjenih nacija za izbjeglice (UNHCR) - Predstavništvo u Crnoj Gori, Međunarodne organizacije za migracije (IOM), NVO Pravnog Centra i NVO Građanske alijanse.

Ova strategija je pripremljena shodno Uredbi o načinu i postupku izrade, usklađivanja i praćenja sprovođenja strateških dokumenata ("Službeni list CG", br. 54/2018), i izrađena je u skladu sa Metodologijom razvijanja politika, izrade i praćenja sprovođenja strateških dokumenata koju utvrđuje Generalni sekretarijat Vlade Crne Gore.

Imajući u vidu da su 2020. godinu obilježila neočekivana dešavanja u vezi sa pandemijom COVID 19 virusa, nije bilo sastanaka MRG izuzev radionice koja je organizovana od strane Međunarodne organizacije za migracija (IOM), u periodu od 16.-18.09.2020. godine u Petrovcu.

Radi realizacije dva glavna strateška cilja Strategije potrebno je:

* uskladiti i unaprijediti postojeći pravni okvir u skladu sa međunarodnim standardima i dodatno ojačati institucionalne i administrativne kapacitete u cilju integrisanog upravljanja mješovitim migracijama, i
* unapređenje sistema readmisije i povratka crnogorskih i stranih državljana uz efikasan proces asistencije, u skladu sa zaključenim sporazumima i protokolima o readmisiji i u saradnji sa drugim državama i međunarodnim organizacijama.

Ovo je u skladu sa Radnim dokumentom – Izvještaj za Crnu Goru za 2020. godinu, u kojem je navedeno***,*** *Crna Gora treba naročito da dalje jača kapacitete za rješavanje mješovitih migracionih tokova i integracije izbjeglica; dalje povećava ljudske i materijalne resurse posvećene upravljanju granicama i sistemu registracije migranata.*

Nakon što se završi Javna rasprava, Nacrt Strategije o migracijama i reintegraciji povratnika u Crnoj Gori, za period 2021-2025. godine, s Akcionim planom za 2021. i 2022. godinu, dostaviće se Evropskoj komisiji na mišljenje.